CELEX: 62021TN0063
Language: ro
Date: 2021-01-29 00:00:00
Title: Cauza T-63/21: Acțiune introdusă la 29 ianuarie 2021 – Stadtwerke Frankfurt am Main/Comisia

19.4.2021   
            
            
               RO
            
            
               Jurnalul Oficial al Uniunii Europene
            
            
               C 138/41
            
         
      Acțiune introdusă la 29 ianuarie 2021 – Stadtwerke Frankfurt am Main/Comisia
      (Cauza T-63/21)
      (2021/C 138/55)
      Limba de procedură: germana
      
         Părțile
      
      
         Reclamantă: Stadtwerke Frankfurt am Main Holding GmbH (Frankfurt am Main, Germania) (reprezentanți: C. Schalast, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  Anularea deciziei pârâtei din 17 septembrie 2019, cazul M.8870;
               
            
                  —
               
               
                  conexarea cauzei, în sensul articolului 68(5) din Regulamentul de procedură al Tribunalului, cu cauzele referitoare la același caz M.8870, pe baza legăturii dintre acestea, pentru pronunțarea deciziei prin care se finalizează judecata;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii împotriva Deciziei Comisiei din 17 septembrie 2019 de declarare a compatibilității concentrării E.ON/innogy cu piața internă, cazul M.8870 (JO 2020, C 379, p. 16), reclamanta invocă în esență un motiv, și anume încălcarea Regulamentului (CE) nr. 139/2004 al Consiliului (1). În acest sens, ea se bazează pe următoarele argumente:
      
                  1.
               
               
                  Separarea proiectului de concentrare în trei părți de tranzacție.
                  
                              —
                           
                           
                              Prin separarea arbitrară a proiectului de concentrare, pârâta ar fi încălcat tratatele Uniunii Europene și dispozițiile Regulamentului privind concentrările economice. În special, aceasta ar fi încălcat dispoziții de procedură privind concentrările economice și astfel nu ar fi luat în considerare sau nu ar fi luat corect în considerare circumstanțe determinante. Aici se încadrează în special neluarea în considerare a ansamblului juridic, economic și factual al întregului proiect de concentrare, încadrarea greșită a tranzacției ca Asset Swap, neluarea în considerare a efectelor concurențiale prin contraprestația participării RWE AG cu 16,67 % în E.ON SE, precum și aprecierea greșită a efectelor concurențiale ale tranzacției.
                           
                        
            
                  2.
               
               
                  Evaluarea greșită a proiectului de concentrare și a efectelor sale asupra pieței interne europene
                  
                              —
                           
                           
                              Pârâta a omis de asemenea să efectueze delimitarea regulamentară a pieței. În plus, ea ar s-ar fi bazat pe o marjă de apreciere eronată referitor la efectele tranzacției și ar fi evaluat în mod necorespunzător efectele asupra concurenței. În acest sens, ea s-ar fi bazat în plus pe o situație de fapt eronată. Prin urmare, pârâta a ajuns la concluzia greșită că concentrarea, pe de o parte, a putut fi evaluată în mod separat și, pe de altă parte, nu are un impact negativ asupra concurenței la nivelul Uniunii.
                           
                        
            
         (1)  Regulamentul (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi (JO 2004, L 24, p. 1, Ediție specială, 087vol. 1, p. 201).